
Sv. Ćiril i Metodije, širitelji kraljev- 
stva Božjega. 


»Dođi kraljevstvo Tvoje." Mat. 6. 10. 


Velike su bez dvojbe stvari, koje nas je učio moliti 
sam Krist Gospodin u najljepšoj onoj molitvi ,,Oče- 
našu", Jedna od ovih stvari jest ,,dolazak kraljevstva 
Božjega", za koji molimo u drugoj: prošnji: ,Dođi 
kraljevstvo Tvoje". : 
»Kraljevstvo Bažje", kako velika riječ 
kako duboka i znamenita! Proroci su tom riječi kroz 
stoljeća tješili puk svoj (Dan, 2, 44 i dr.). Sv. Ivan 
Krstitelj, posljednji prorok St. Z., počeo je tom riječi 
pripravljati put Gospodnji (,,Pokoru činite, jer se 
približilo kraljevstvo nebesko". Mat. 3, 2). To je bila 
. prva i uvodna riječ propovijedi Spasiteljeve (,,Iziđe 
. vrijeme i približi se kraljevstvo Božje ; pokoru činite i 
vjerujte evanđelju". Mk, r, 14). To je bio glavni 
sadržaj Kristove nauke, kako to pokazuju priče nje- 
gove. Ništa manje nego 84 puta govore sv. evanđelja 
o tom kraljevstvu. (i to 32 puta pod imenom ,,kra- 
ljevstvo nebesko", a 52 puta pod imenom ,,kraljev- 
stvo Božje".). 

Kakovo je dakle to kraljevstvo Božje, za koje 
molimo u'Očenašu“ To je kraljevstvo u nam a, oko 
nasinad nama ili kako učenjaci kažu kraljev- 
stvo duhovno, socijalno i eshatološko. Prvo i dru go 
kraljevstvo Božje: moramo širiti, 
da stečemo treće. U tom Širenju kra- 
ljevstva Božjega u nama i oko nas najljepši 
su nam uzor sv. braća Ćiril i Metodije, apo- 
štoli naši. SR e DBhlsfvo—e» 

I. 


I. Nauka je katoličke crkve, koja“s€ osniva na 
sv. Pismu, da je krivnjom praroditelja. grijeh unišao 
u svijet, a s grijehom smrt, i da je smrt prešli na sve 
ljude, jer su svi u praroditeljima sagriješili, (Rim. 
5. 12). Svi se rađamo kao ,,djeca srdžbe" (Ef. 2. 3), 
a'to zato, što sotona vlada u srcima našim. Tek Krist 
je otkupio svijet. On je ,jaganjče, koji je odnesao 
grijeh svijeta". (Iv., 1,:29.). d 

Krstom Kristovim se čovjek od istočnoga i svakog 
drugog grijeha čisti. Prestaje biti sin srdžbe, a postaje 
dijete Božje. Po krstu izlazi sotona iz srca čovječjega, 
a Duh sv. s milošću posvećujućom ulazi u srce njegovo. 
Zato i govori svećenik kod svakog krštenja: ,Izađi 
iz njega nečisti duše, i daj mjesto Duhu svetomu", 
Gdje je dosad vladao sotona, tu odsad kraljuje Krist. 
Zato s pravom naziva Apoštol dušu kršćanina hra- 
mom Božjim. ,,Zar ne znate, da ste hram Božji i da 
Duh Božji stanuje u vamar" (I. kor. 3, 16). 

2 To je eto ono kraljevstvo Božje, za koje najprije 
molimo u ,Očenašu", kraljevstvo milosti To 
je onaj dragocjeni biser i duhovni kvasac, o kojemu 
govori Spasitelj u pričama (Mt. 13). Sretan onaj, 
koji to kraljevstvo trajno u svome srcu posjeduje | 
Sretan onaj, koji može s Apostolom Pavlom usklik- 
nuti: »Ja živim, ali ne živim više ja, nego živi Krist 
u meni". (Gal. 2. 20). Gdje Krist vlada u srcu, tu čo- 
vjek potpuno vrši volju Božju, taj je čovjek krijepo- 
stan ,svet. 

Glavna briga svakog čovjeka mora biti, uzdržati 
u srcu ovo kraljevstvo. Zato valja mnogo moliti. 
»Dođi kraljevstvo Tvoje", kraljevstvo mi- 
losti, svetosti, 


..O kako su žarko molili sveci Božji za to duhovno 
kraljevstvo Božje! Tako primjerice Ljuđevit 
Gr anadski vapije: ,,Gledaj, o Gospode, koliki 
kraljevi ili bolje koliki tirani hoće da vladaju u nama: 
* đavao sa svojom zlobom, svijet sa svojim sjajem, ti- 

jelo sa svojim nasladama, vlastita volja sa svojim 
pohotama. Neumorno nastoje, da razore kraljevstvo 
“Tvoje i da zavlada volja njihova. Uzdigni se, nebeski 
Kralju, uspostavi red i ne dopusti, da ovo okrutno 
nasilje i dalje potraje u tvome kraljevstvu. Rasprši 
neprijatelje svoje. Neka bježe ispred lica Tvoga, koji 
na Te mrze! Vladaj Ti, o Gospodaru! Ti sam stanuj 
u srcu mome! Tvoje kraljevstvo neka vlada u mojoj 
duši. Ne daj, o Bože, da u buduće na drugo što mislim 
nego samo na kraljevstvo Tvoje!" 

Može li biti ljepše molitvef Može li se ljepše pro- 
tumačiti prošnja ,Dođi kraljevstvo Tvoje", kraljev- 
stvo duhovno, kraljevstvo milosti. 


3. Ovo kfaljevstvo Božje nastojali su u svome 
srcu usaditi i učvrstiti sv. braća Čirili Metodije. 
Prije nego li su poduzeli išta za Širenje Kraljevstva 
Božjega oko sebe, učvrstili su najprije kraljevstvo 
milosti i krijeposti u svome vlastitomu srcu. 'Ta ži- 
votopisci sv. braće jednoglasno svjedoće, da su obojica 
bili veliki sveci. Nikad u životu nisu dopustili, da u 
njihovu srcu zavlada sotona sa svojom ' zlobom ili 
svijet sa svojom slavom ili tijelo sa svojom nasladama 
ili vlastita volja sa svojim požudama. Nego baš o- 
bratno. Svijet im je nudio velike časti i službe, veliku 
slavu, ugodan život, ali oni su sve to prezreli i povukli 
se u manastir. Obojica su bili uzor kršćanske poniz- 
nosti, junačke samozataje, velikodušne požrtvovnosti, 
apoštolskog žara. 


a) U sv. Cirila koji je dosta mlad umro, 
osobito su lijepe dvije krijeposti, a to je djevičanska 
čistoća i ljubav k samoći 1 molitvi. 

Kao što biser sja i onda kad se nalazi u prahu 
zemaljskom. tako je sjala i anđeoska čistoća 
Čirilova, kad je kao mladić boravio na carskom dvoru 
u Carigradu, Dok su se drugi predali raskoši i uživanju, 
on je sačuvao čistoću duše i tijela, Nikad nije zaplakao 
anđeo njegov, kako su zaplakali anđeli čuvari drugih 
mladića nad padom njihovim. Srce mu je bio nepre- 

stano stan Duha sv. ,Uklanjao se" — veli legenda 
— pod drugova, koji su zašli na krivi put, sačuvao 
je čistoću, rastao u milosti pred Bogom i ljudima". 
Ljudi na dvoru gledajući anđeoskog mladića govorili 
su ,Ovaj. mladi filozof ne ljubi svijeta". Da,.u njegovu 
srcu vladalo je kraljevstvo Božje ! 2 

Druga je Čirilova osobita krijepost ljub av 
ksamoćii molitvi. Kao što je nekoć uzor ti 
rilov Grgur Nazijanški pobjegao: više puta u Životu 
u samoću, da se ukloni službama i častima u svijetu, 
tako je činio i sv. Čiril. Kad su mu namijenili odličnu 
službu knjižničara u Carigradu, on' se otimlje i bježi 
— bježi u manastir, da se može bolje posvetiti molitvi 
i razmatranju. Na pameti je imao riječi svog zaštit- 
nika Grgura Naz.: ,Najprije mora č&vjek sam sebi 
biti svijetlo, prije nego će. rasvjetljivati druge. Naj- 
prije mora sam u svetosti živjeti ji nego će druge 
k svetosti voditi". — Kad je sv. Ćiril bio na mision- 
skom putovanju kod Kazara, saznadu dijegovi nepri- 
jatelji za njegovo boravište. Sv. Ćiril je baš. duboko 
uronio u molitvu. kad iznenada zaori glasna vika 
provalnika. Sv. Čiril se ne uzbuni ništa, nego nastavi 
molitvu. To je tako djelovalo na provalnike, da od 
bijesnih vukova postadoše pitomi janjci. 

Kako krasan primjer krijeposti za sve, a osobito 
za našu mladež. Nastoji li naša mladež, da se klone 
grijehaf Ljubi li ona molitvu“ Stanuje li Duh sv. po 
milosti posvećujućoj w njezinu srcu“ Ili se možda po- 
dala grijehu i svijetu, i sotona kraljuje'u srcu njezinu 

b)Za sv. Metodija kaže staroslavenski 
životopisac, da je bio izgled svih krijeposti: bogo- 
ljuban, točan u vršenju dužnosti, čista i: neokaljana 
života, čovjek od molitve, jak prema protivnicima, 
blag prema podložnicima, ljubezan, strpljiv, ustrajan. 
A to sve, jer je bio pun Duha Božjega. 

:.. Dvije su osobite krijeposti, u kojima ga mogu 
slijediti poglavito stariji: strpljivost i po- 
niznost. Na njegovim je ramenima  počivalo 
ogromno djelo. Sam je organizirao i upravljao og- 

romnu. crkvenu pokrajinu između Alpa i Karpata 
pa dolje do Dunava i Save, kraj toga je uzgajao kler, 
učio, propovijedao, pisao i tc sve kraj najvećih teškoća. 
— Uz to je bio ponizan. Bio je *sko penizan, da je 
sve rado učio od svoga mlađega brata Ćirila. Dok 
je živio sv. Ćiril, stariji je brat vazda služio mlađemu, 
Njemu je vazda davao prednost. Činilo se, kao da 
Ćiril sve radi! Tako je ponizan bio sv. Metodije! 


Kako je sv. Metodije krasan izgled za sve, oso- 
bito za muževe, da i oni budu ustrajni i ustrpljivi u 
radu, ali i ponizni. A kakovi su današnji muževi, 
kakovi su upravnici £ Ne podaju li se lijenosti € 
Ili ne daju li se voditi od oholosti, častohleplja, vlado- 
hleplja“ To nije znak Duha Božjega. 

Ugledajmo se u sv. braću, naše slavenske apo- 
stole. Molimo i nastojmo revnosno oko toga, da 
dođe ,,kraljevstvo Božje« i u naše srce. »Dođi kra- 
ljevstvo Tvoje«! Onda će i u našem srcu cvasti 
krijeposti. 

II. 


1. Drugo je kraljevstvo Božje oko nas. To je ono 
kraljevstvo,. koje je Krist došao osnovati na ovome 
svijetu, kojemu je dao nauku, ustav, glavare i sred- 
stva milosti; To je vidljivo ili socijalno 
kraljevstvo Kristovo, t. j. skup ljudi, 
koji ispovijedaju istu nauku Kristovu, koji se služe 
istim sakramentima te koji su podložni jednoj vrhovnoj 
glavi. To se kraljevstvo zove Crkva Kristova. 


Isus Krist osnovao je samo jednu crkvu, jednu 
Za sve narode i za sva vremena. Svi treba da sači- 
njavaju jedno stado, koje se nalazi u jednom 
ovčinjaku i pod jednim vrhovnim 
pastirom (Iv. ro. 16.). Taj vrhovni pastir je sv. 
Petar, koji u svojim nasljednicima treba da živi do 
konca svijeta. Njemu je Krisr rekao one znamenite 
riječi: »Ti si Petar i na toj stijeni sazidat ću crkvu 


“svoju, i vrata paklena ne će je nadvladati. I tebi ću 

dati ključeve kraljevstva nebeskoga ... « (Mat. 16. 
17.). »Pasi jaganjce moje, pasi ovce moje« (Iv, 21. 15.). 

O koliko se Isus Krist trudio da ovo kraljevsrvo- 
osnuje, da ga uredi, da ga raširi! U sav svijet šalje 
apostole, da prošire ovo kraljevstvo. On najsvečanije 
zapovijeda: »Idite i naučavajte sve narode krsteći 
ih... (Mat. 28. 18.). I: »Idite po svem svijetu i 
propovijedajte evađelje svakomu stvorenju. Tko uz- 
vjeruje i pokrsti se, spast će se; tko ne uzvjeruje, 
osudit će se l« (Mk 16. 16.). Nema druge ustanove 
za spas ljudi, nego crkva Kristova, nego crkva rimo- 
katolička. 


Apostoli poslušaše zapovijed Kristovu i pođoše 
u sav svijet da naviještaju evanđelje Kristovo. Nji- 
hov posao nastavlja sv. Crkva rimokatolička, na čelu 
joj nasljednici sv. Petra biskupi rimski. 

No misionski posao nije još gotov. On treba da 
traje do konca svijeta. Velik dio roda ljudskoga na- 
lazi se još uvijek izvan crkve Kristove. "To su pogani. 
Mnogi opet, koji se pokrstiše ne nalaze se u jednom 
ovčinjaku pod zakonitim vrhovnim pastirom, nasljed- 
nikom sv. Petra. To su raskolnici. š 

Kad je sv. Franjo Ksaverski boravio u 
Parizu, gledao je sa začuđenjem, koliki francuski i 


španjolski trgovci uz pogibao Života polaze na daleki" 


put te prebrođuju mora, da u dalekom svijetu steku 
novaca. »Kako “<, reče sv. Franjo u sebi, »je li moguće, 
da su ovi ljudi revniji u tom da snuju svoju zemaljsku 
sreću i teku prolazno blago, nego ja, da stečem duše 
za Boga, nego ja, da proširim kraljevstvo njegovo. 
Svaki dan molim »Dođi kraljevstvo Tvoje«, pa sam 
ipak tako lijen, da poradim za širenje toga kraljevstval« 
Ova misao sklonila je sv. Franju, te je uzeo štap u ruke 
i krenuo na svoja velika _misionska putovanja. Po- 
šao je u Indiju, molučke otoke, — Kinu i Japan. Kao 
na krilima vjetra išao od mjesta do mjesta. Nije 
mario za pogibli na moru, na pogibli na kopnu, nije 
mario za glad i žeđu, nije mario za visoke bregove i 

divljaštvo naroda, S križem u ruci jurio je sv. Franjo 
da osvoji svijet za Krista. Is kolikim mu je uspjehom 
bio okrunjen rad! Obratio je 52 kraljevstva, usadio 
pobjedonosni znak križa u kraju od 3.000 milja i po- 
krstio gotovo 1 milijun ljudi. 


Ne znači li to riječju i djelom moliti »Dođi 
kraljevstvo Tvoje« 

2. To što je učinio sv. Franjo Ksaverski u 16. 
stoljeću, učiniše u g. stoljeću sv. braća Ćiril 
i Metodije. S križem u ruci pođoše oni na velika 
svoja misionska putovanja k Kazarima, Saracenima, 
Bugarima, Hrvatima i Srbima, Slovencima, Morav- 
cima, Česima, Slovacima, Poljacima i Rusima. Dakle 
također od naroda k harodu, od države k državi. 


Kad je moravski knez Rastislav zamolio grčkog 
cara Mihajla za vjerovjesnike, car se obratio na sv. 
Ćarila i Metodija. Sv. braća bijahu tada baš u omi- 
ljeloj manastirskoj samoći, al Rastislavljevu molbu 
ne mogoše odbiti. »Umoran sam i bolan«, rekao je 
Čiril, »al ipak idem.« i 


Tko bi opisao sve tegobe ovih misionskih putova- 
nja, muke i stradanja kod Kazara, varke i lukavosti 
kod Saracena, objede, klevete, zlostavljanja i tamnice 
u Moravskoj, Češkoj i Njemačkoj! Ali sv. braća 
ne klonuše na putu unatoč tegobama. Raširiti kra- 
ljevstvo Božje na zemlji, to je bila njihova vruća 
želja. Privesti sve slavenske narode u stado Kristovo 
i u jednu ovčarnicu, to je bila zadaća njihova života ! 
Oni su apostoli kraljevstva Božjega, 
oni su apostoli crkvenog jedinstva, 

Baš u vrijeme sv. Ćirila i Metodija pokušao je 
carigradski patrijar Fotije, da se otkine od jedinstva 
crkvenoga i da stvori raskol uskraćujuć dužni posluh 
vrhovnom pastiru stada Kristova. Sv. braća ne pri- 
stadoše uza nj, prem su bili rodom Grci, prem su došli 
iz Carigrada i prem je Ćiril bio učenik Fotijev. Sv. 
braća osudiše Fotija, a to čvršće prionuše uz nasljed- 
nika sv. Petra. 

Sv. braća putuju u Rim, da se poklone vrhovnom 
poglavici i pastiru stada Kristova, pred njim izlažu 
svoju vjeroispovijest, njemu daju na potvrdu Svete 
knjige pisane slavenskim jezikom, od njega primaju 
sv. redove i poslanje. 


Što više sv. Ćiril kao biskup umre u Rimu, 
u srcu kršćanstva, te je pokopan u crkvi sv. Klementa 
pape u grobnici, koju si je za sebe priredio papa Ha- 
drijan. Ondje mu tijelo i danas počiva u blizini 
groba sv. Ignacija, biskupa antiohijskoga.. Gle, dva 
odlična sveca istočne crkve počivaju na zapadu štovani 
od istoka.i zapada. Nije li to pravo jedinstvo ! Da, 
. to je jedinstvo bilo toliko na srcu sv. Ćirila, da je za nj 
i malo pred smrt svoju vruće molio: »Bože, očuvaj 
moje stado čvrsto u vjeri, združi sve u jedinstvu« 
To j€ duhovna oporuka Čirilova. 


. Jednako jei sv. Metodije zatočnik toga je- 
dinstva. U Rim šalje svoje opravdanje, u Rimu traži 
i nalazi zaštite protiv protivnika. Ako je sv. Ćiril 
mnogo molio za sv. jedinstvo, sv. je Metodije mnogo 
za nj radio i trpio. On je bio mučenik odanosti sv. 
Stolici. Katolička crkva imade malo svetaca, koji 
bi bili tako krasan primjer katoličkog i apostolskog 
duha, rada za širenje sv. vjere i crkvenoga jedinstva, 
kao što su sv. Ćiril i Metodije. 


3. Hoćemo li mi da pravo molimo di rošnju 
Očenaša »Dođi kraljevstvo Tvoje«, ia a pru 
dujemo .primjer sv. Cirila i Metodija.  Poradimo za 
utvrđenje sv. Crkve rimokaroličke u svojoj kući, u svom 
selu, u svojoj općini, u svom gradu, u svojoj biskupiji, 
u svojoj domovini. Pomažimo širiti sv. vjeru Kri- 
stovu 1 izvan granica svoje domovine, tamo gdje ona 
još nije poznata. Pomažimo poganske misije: 

Budući pak da su sv. Ćiril i Metodije najveći 
apostoli sv. vjere među Slavenima, a nesretan je raskol 
otcijepio od Rima istok i povukao sa sobom i mnoge 
slavenske narode, poradimo, da se odvojena slavenska 
braća opet vrate u.crkveno jedinstvo i u pravu ovčar- 

nicu Kristovu. Stoljeća su raskol stvarala, stoljeća 
ga moraju i liječiti. Treba mnogo moliti, mnogo ra- 
diti, da se uklone ukorjenjene predsude i da se ganu 
srca. U tom pak radu mnogo pomaže čašćenje 
sv. Ćirila i Metodija. 


Sam papaLeon XIII. u svojoj glasovitoj okruž- 
nici ,Grande munus« kaže biskupima slavenskih naroda: 
»Želimo, da se po vašemu savjetu i po Vašoj opomeni 
svi mole sv. Ćirilu i Metodiju, da svojim mogućim za- 
govorom kod Boga čuvaju kršćanstvo na istoku tako, 
da katolicima isprose stalnost, a nesjedinjenima volju 
za sjedinjenjem s pravom Crkvom.« 


U tom radu treba da mi Hrvati prednjačimo. 
Nezaboravni biskup Mahnić pisao je god. IgI4. 
(Sveć. Z.) : »Veliko istočno pitanje orijaškim koracima 
stupa napred i traži riješenje. Istočno pitanje je pita- 
nje Slavenstva i pravoslavja. Više nego drugi narodi 
pozvani smo mi (Hrvati i Slovenci) od Providnosti 
Božje, da stupimo na: čelo velikome djelu, kojemu 
je svrha, pravoslavne Slavene privesti natrag u stado 
Isusovo, da bude jedan ovčinjak i jedan pastir.« 


Najbolji i najlakši način toga rada je, da se za- 
članimo u misionsko društvo »Apostolat sv. 
Čirilai Metodija« Članovi Apostolata dnevno 
mole za sv. sjedinjenje 1 Očenaš i I Zdravo Marijo 
s dodatkom : »Presveta Djevice Marijo, sveti Čirile i 
Metodije, molite se Bogu za nas« Uz to daju godi- 
mice 1 dinar u.misionske svrhe. 

' * * 

* 

Osim kraljevstva Božjega u nama i kraljevstva 
Božjega oko nas imade i kraljevstvo Božje 
nad nama. Prvo je nevidljivo, kraljevstvo mi- 
losti, drugo je vidljivo“ kraljevstvo crkve Kristove, 
a treće 1 posljednje je kraljevstvo slave, 
kraljevstvo blaženih na nebu. Sva su 
ta tri kraljevstva među sobom u najužem savezu. 
Prvo i drugo je priprava za treće. 

Svaki onaj, koji stupi u vidljivo kraljevstvo 
Kristovo po sv. vjeri i go krštenju i svaki onaj, koji 
u svome srcu zadrži do konca kraljevstvo milosti 
* Božje, dospjet će poslije smrti u kraljevstvo slave i 
u kraljevstvo blaženih na nebesima. 


. Sv. Ćiril i Metodije bijahu članovi vid- 
ljivog kraljevstva Kristova na zemlji, što više oni su to 
kraljevstvo zamjerno proširili i cijele narode u nj 
priveli ; oni su u svom srcu do smrti sačuvali kraljev- 
stvo milosti Božje, zato su poslije smrti dospjeli u kra- 
ljevstvo slave. Crkva ih je postavila na oltare, puk ih 
štuje kao svete, a Gospod Bog posvjedočio je njihovu 
svetost i njihovu blaženost velikim ćudesima. 


.. Nastojmo i mi, da po primjeru sv. braće 
širimo kraljevstvo Božje u nama i kia nas, da jednom 
zavrijedimo čuti glas Vječnoga Suca: »Dođite, bla- 
grbi a mojega, primite kraljevstvo, koje Vam 
JE pripravljeno od postanka svijeta.« (Mat. 25. 34.) 


Sv. otac Pije XI. 
ljubitelj kršćanskog istoka. 


Sadanji je sveti otac Pije XI. prije izbora na apo- 
stolski prijesto, gotovo tri godine prebivao među Po- 
ljacima, Rusinima i Rusima. Godine 1918. poslao 
ga pokojni papa kao svoga poslanika u Poljsku, da 
prouči vjerske odnose između Poljaka i katoličkih 
Rusina. Slijedeće je već godine bio imenovan apo- 
stolskim nuncijem u Poljskoj. Ondje je naučio pri- 
lično dobro. poljski jezik, toliko da je mogao čitati 
poljske novine, a ponešto je mogao razumjeti i polj- 
sko Pučanstvo. Osim toga razumije on i znade nešto 
ruski i rusinski. U Poljskoj je on iz bliza upoznavao 
Poljski i rusinski narod. Često je dolazio u dodir 
s Rusima, a predavanja o okolnostima u Rusiji pola- 
zio je rado i često. Od toga je vremena gojio osobitu 

ljubav spram istočnih Slavena. Prečesto spominje, 
da iz vlastitog zapažanja poznaje slavensku pobož- 
nost. Upravo zato on i živo želi, da bi se istočni 
Slaveni sjedinili s katol. Crkvom i da bi se njihove 
molitve združile s našima. 


Prema uzoru svoga predšasnika Benedikta XV. 
i današnji se sveti Otac mnogo brine oko izmirenja 
zavađenih naroda i država. S velikom brigom i lju- 
bavlju olakšava on bijedu i gorčinu sviju, koji su tr- 
pjeli radi rata i revolucije, s požrtvovnošću stišava 
glad tolikih naroda. Mnogo je i premnogo učinio 
u tom pogledu i za nesretni ruski narod. 


Dne 12. studenoga 1923. izdao je sveti Otac 
prekrasnu okružnicu prigodom 300 godišnjice muče- 
ničke smrti sv. Jozafata Kuncevića. U toj okružnici 
osobito preporučuje katoličkim 'narodima, da svojim 
uzornim životom, a napose djelima kršć. ljubavi 
pokazuju istočnjacima put k sv. sjedinjenju. Nada 
sve pak preporučuje vruće molitve, štovanje presv. 
Oltarskog Sakramenta i Bl. Dj. Marije, koju i pravo- 
slavni Slaveni usrdno štuju i časte, i koja je zajed- 
nička Majka kršćanskog Istoka i Zapada. Dne 6. 
prosinca 1913. došli su k svetom Ocu odaslanici istoč- 
nih naroda, da mu zahvale na toj okružnici. Tom je 
zgodom sv. Otac progovorio s velikim - ganućem : 
»Opravdano se govori o našoj posebnoj ljubavi spram 
istočnjačkih kršćana. U našem srcu plamti doista 
posebna ljubav za njih. Naša se posebna ljubav 
do Istoka, odakle nam je svanulo svijetlo sv. vjere, 
osniva na vlastitom iskustvu. Na svoje smo oči za- 
pazili, da istočni narodi doista mnogo mole, da znadu 
moliti, i da osjećaju u molitvi čudnovatu snagu. To 
smo zapazili, boraveći tri godine na međi Istoka, baš 
slavenskoga Istoka. Ljubljeni sinovi, vjerujte mi, 
da vas vaš otac ljubi, i neprestano ima na srcu. Ne- 
prestano imademo u srcu želju božanskoga Pastira, 
da svi budu jedno. Recite vašima kod kuće, da ih 
sve ljubimo i blagosljivljemo, sve, pa i one, koji nisu 
u našem ovčinjaku; kažite im, da ni oni nijesu is- 

ključčni od naših molitava, što više, da ih u molitvama 
napose spominjemo. O neka nam svima sv. 
mučenik Jozafat isprosi. milost, da 
bismo bili spremni raditi, pa ako 
ustreba, i krv svoju i život dati za 
ostvarenje velike želje bož. Srca, 
da bude doskora jedno stado i jedan 
Pastir, jedno stado s jednim Pa- 
štirom« 


U tajnom se konzistoriju dne 24. ožujka 1924. 
sveti Otac napose spomenuo kršćanskog Istoka, i 
među inim rekao: »Na Istoku imade veliko mnoštvo 
takovih, koji željni istine i uzdišući za ljubavlju, tra- 
Žžeći jedinstvo i mir, gledaju na nas (papu) i apostol- 
sku stolicu poput raštrkanih ovaca, koje čeznu za 
ovčinjakom Gospodnjim. Ne treba dokazivati, kako 
ih želimo zagrliti... U tom se pogledu najsr- 
dačnije zahvaljujemo svim katoli- 
cima, koji su rastavljenoj braći pri- 
pravljali:put k sv. sjedinjenju s pra- 
vom vjerom, i koji su im iskazivali 
onuljubav, po.kojoj se poznaju pravi 
Kristovi učenici« 'Toje uistinu osobita briga, 
da se sveti Otac napose zahvaljuje svima, koji se skrbe 
za sv. sjedinjenje. Iz svega se.toga lahko razabire, 
kako sv. Crkva želi, da svi katolici sudjeluju u radu, 
šta ga u našem narodu vodi Apostolat sv. Ćirila i 
.Metodija. h 


U toj velikoj ljubavi do kršć: Istoka sv. Otac 
s velikom požrtvovnošću i samoprijegorom podupire 
sve, što bi moglo pospješiti povratak istočnih naroda 
k sv. katol. Crkvi. sE : 


Papa Benedikto XV. ustanovio je god. 1917. 
u Rimu Istočnjački zavod (orientalni institut), u kom 
se. izobrazuju svećenici, koji žele, apostolski djelovati 
na kršć. Istoku. Uslijed. današnjih teških okolnosti 
bio je taj zavod u opasnosti, da. propane, Sadašnji 
je sv. Otac sve poduzeo, da se zavod spasi. Sam 

mu je izabrao novoga vrsnog ravnatelja o. Mihajla 
d' Herbigny-a, iz Družbe Isusove, učenog profesora 
i velikoga ljubitelja Slavena. U raznim prigodama 
pokazao je sv. Otac posebnu skrb za taj zavod. Rav- 
natelj zavoda uživa posebno povjerenje kod sv. Oca, 
pa ga on i često poziva k sebi, da ga izvijesti o djelo- 
vanju za kršćanski Istok. Kad je ljetos ravnatelj 
zavoda na blagdan sv. Josipa bio kod sv. Oca, da mu 
podade izvještaj, opisao mu je također i rad u našem 
narodu u tome smislu, i podao mu je slovensku knjigu 
»Cerkev« od Dra F. Grivca. S velikom je ljubez- 
nošću sv. Otac uzeo tu knjigu, pa je čitao, a doskora 
u posebnom ljubeznom pismu blagoslovio naš rad 
oko sv. sjedinjenja. 

Iz svega se toga razabire, da je želja sv. Crkve i 
sv. Oca, te mi Slaveni napose prionemo uz rad za sv. 


. sjedinjenje naše nesjedinjene braće. To je upravo 


ono apostolsko polje rada, na koje smo mi napose 
pozvani, ono polje rada, gdje sv. Crkva treba upravo 
nas katoličke Slavene, napose nas Hrvate. Zato se 
i apostolski nuncij posebno zanima za taj naš rad i 
želi, da bismo što više baš mi Hrvati radili u toj sv. 
apostolskoj misiji. Poslušajmo zato glas sv. Oca 
napunimo se ljubavlju i. samoprijegorom spram ne- 
sjedinjene slavenske braće. Združimo se u »Apo- 
stolatu sv. Ćirila i Metoda, pod za- 
štitom Bl. Dj. Marije, molimo i radimo 
za povratak istočnih kršćana u potpunom vjerskom 
jedinstvu, da bude jedno stado i jedan pastir. 


Rimski papa ruskomu narodu. 


U .g. . 
Godine 1922. i 1923. vidjele se po mnogim rus- 
kim mjestima, također i.u Moskvi, kuće i .kuhinje 


. s natpisom : ,»Katoličeskaja missija pomošći. Rim- 


skij papa russkomu narodu". Po čitavoj Rusiji raza- 
šiljali se omoti i pisma s tim natpisom. Što to značit 

Godine rg21. uslijed svjetskoga rata i revolucije, 
posebice .pak poradi suše i drugih nezgoda, pojavio 
se u Rusiji strašan glad, koji je godine 1922. do- 
segao vrhunac i trajao još prošle godine. Već se papa 
Benedikt XV. mnogo trudio, da olakša nesreću rus- 
koga naroda. Pijo XI. nastavio je to djelo s novim 
žarom. Po čitavom katoličkom svijetu sakupljali 
se na papin poziv po crkvama darovi za pomoć ne- 

. voljnih Rusa. Međutim je trebalo paziti, da se ti 
darovi pravedno i korisno upotrijebe. 'Zato je sveti 
otac želio, da te darove odnesu u Rusiju od njega 
ovlašteni, požrtvovni i pošteni muževi, da oni sam 
nakupe hrane i odijela i razdijele među siromašni 
narod. Dugo se trebalo pogađati s boljševicima“ 
Istom u sredini ljeta 1922. stvar se toliko uredila, 
da je mogla u Rusiju otputovati papinska ,,misija" 
t. j. papinski odaslanici pod međunarodnom zašti- 
tom, pod kakvom se po međunarodnom pravu nalaze 
poslanici i zastupnici stranih država. 

Papinska je misija brojila samo 12 muževa, 
i to devet svećenika i tri brata redovnika. Svi su pu- 
tovali u Rusiju u običnom svjetovnom odijelu, jer 
boljševici ne bi dozvolili, da katolički svećenici dođu 
u Rusiju u svojem svećeničkom odijelu. Već se iz- 
vana moralo vidjeti, da dolaze u Rusiju samo kao 
djelitelji darova i hrane, a ne kao svećenici ili misio- 
nari. I sveti je otac želio, da pođu u Rusiju samo kao 
milosrdni Samaritanci., Kada je sve bilo uređeno, 
pozove ih sveti otac k sebi (24: srpnja 1922.) Prisu- 
stvovali su papinskoj misi, a poslije sv. mise progovori 
im sveti otac do suza ganut i blagoslovi ih. Zatim 
su se po toru odvezli u južnu Rusiju. 

Papinska je misija bila sastavljena od zastup- 
nika različitih redovničkih družbi: od Isusovaca, 
misionara Riječi Božje (S. V. D.), španjolskih redov- 
nika Srca Isusova i od Salezijanaca. Isusovci su 
ostali na poluotoku Krimu, drugi su otišli u Jekate- 
rindor (Krasnodar) i u Rostov na Donu, Salezijanci 
pak u Moskvu. 

Papinska je misija uzela u pomoć mnogo ruskih 
namještenika, činovnika, činovnica i pomoćnika, 
ukupno preko 2.500 Rusa, koji su pod vodstvom 
papinskih odaslanika uredili oko tisuću kuhinja i 
blagovališta, nekoliko bolnica i nekoliko radionica 
za izrađivanje obuće. U tim su radionicama siromašni 


“dječaci učili obrt. U blagovalištima su ručala djeca ; 


odraslima se dijelio živež. Svaki dan se razdijelilo 
oko 150.000 obroka. Uz to se razdijelilo mnogo odjeće, 
Živeža i ljekova, sveka skupa u vrijednosti preko 
100 milijuna dinara (blizu 500 milijuna kruna.). 


Papinska je misija protegnula svoje djelovanje 
na južnu i istočnu Rusiju, te na Moskvu s okolicom. 
Posebice se brinula za mladež. Članovi su misije 
vidjeli strašnih prizora glada i umiranja. Nekoje su 
takve prizore fotografirali. N. pr. hrpu od stotine 
rastrgane djece. koja su išla, da u drugim selima 
dobe kruha. Na putu su sustala i pomrla od glada 
i zime. Na stotine dječjih lješina leži po polju za 
hranu vranama, psima i vukovima. U gradovima 
su boljševici sakupljali mrtvace i vozili ih na velikim, 
tovarnim automobilima. Drugi prizor prikazuje ludu 
ženu, koja je u zdvojnosti ubila muža, da s njegovim 
mesom prehrani djecu. Opet drugdje vidimo stotine 
otrcane djece i odraslih s nabuhlim licem i t. d. 

Dok je papinska misija bila na vrhuncu svojega 
uspješnog djelovanja i oslobodila na stotine tisuća 
Rusa, boljševici su katoličke svećenike osuđivali u 
tamnicu i na smrt. 


U jesen g. 1923. vratila se papinska misija u Rim. 
Papi su stizala zahvalna pisma od priproste djece i 
od izobraženih ljudi. Papinski se odaslanici nijesu 
ništa uplitali u politiku i nijesu širili katoličku vjeru. 
No .Rusi su se iz vlastitoga iskustva dosta uvjerili, 
da je katolička crkva uistinu zastupnica prave Kri- 
stove vjere i ljubavi. Predrasuda nestaje. Očevici 
tvrde, da nema naroda, koji bi bio tako žedan vjer- 
skih istina, kako je to ruski narod. Blizu je vrijeme, 

kada će veliki broj toga naroda biti spreman da primi 
sveto sjedinjenje. Molimo na, tu “namjeru ! Širimo 
Apostolat sv. Ćirila i. Metodija. Polje je veliko i 
već dozrijeva. Posla: je mnogo. 


Sv. Jozafat Kuncević. 


Dne 12. studenoga 1623. umoren je u ruskom 
(bjeloruskom) mjestu Vitebsku nadbiskup  Jozafat 
Kuncević, oduševljeni apostol sjedinjenja Rusina 
s katoličkom crkvom. Prošle se godine svečano pro- 
slavila tristogodišnjica njegove mučeničke smrti. Tom 
zgodom (dne 12. studenoga 1923.) izdao je sveti otac 
Pijo XI. lijepu okružnicu u proslavu svetoga mu- 
čenika. Iz te okružnice vadimo neke misli. 


. Poslije grčkoga raskola (godine 1054.) odcijepili 
su se pod uplivom. Grka polagano istočni Slaveni 
od katoličkoga jedinstva. »Rimski: su pape nepre- 
stano nastojali, da se istočni Slaveni povrate k je- 
dinstvu katoličke crkve. To je djelovanje imalo ve- 
liki uspjeh.- Godine 1595. obnovili su rusinski biskupi 
u Brestu Litovskom jedinstvo s katoličkom crkvom. 
Papa Klement VIII. primio je i potvrdio to sjedin- 
jenje (1596.). ,,Da bi pak ta sloga i jedinstvo nepre- 
stano potrajalo, zato ga je Bog u svojoj nedokučivoj 


providnosti posvetio znakom svetosti i mučeništva. . 


"Ta je čast zapala polockoga nadbiskupa Jozafata, 
kojega s pravom slavimo kao diku i ponos istočnih 
Slavena; teško naime da je tko drugi njihovo ime 
tako proslavio kako taj njihov pastir i apostol, po- 
sebno s time, što'je krv svoju prolio za jedinstvo 
svete crkve. O tristogodišnjici njegove mučeničke 
smrti odlučili smo obnoviti uspomenu tako velikoga 
muža, da Bog po umnoženim molitvama dobrih krš- 
ćana uzbudi u svojoj crkvi onaj duh, koji je napunjao 
i oduševljavao svetoga mučenika i biskupa Jozafata, 

da je dao Život za svoje ovce, i da se kod ljudi uveća 
zanimanje za crkveno sjedinjenje, dok se ne ispuni 
želja Kristova, da bude jedno stado i jedan pastir", 

Sv. Jozafat bio je sin nesjedinjenih (pravoslav- 
nih) rusinskih roditelja (rođen g. 1580. u gradu Vla- 
dimiru na međi Galicije). Roditelji su mu bili pobožni, 
te su i sina odgojili u pobožnosti. Kao dječak uz 
pomoć milosti Božje po nutarnjem nagnuću sjedinio 
se s katoličkom crkvom. Neki Božji poticaj odušev- 
ljavao ga da radi za crkveno sjedi;jenje, zato je po- 
stao redovnik istočnoga obreda sv. Bazilija (u Vilni 
1604.). Kao redovnik odlikovao se u pobožnosti i 
strogoj samozataji. Već od prve mladosti imao je 
posebnu ljubav do križa i trpljenja. Poslije nekoliko 
godina (1614.) postao e opat (arhimandrit) bazili- 


.Janskoga samostana u Vilni i radio je s velikim ža- 


rom, da svoje rođake predobije za kršćansko življenje 
i crkveho sjedinjenje. : 
Posebice je uspješno djelovao, kada je postao 


“ nadbiskup u Polocku (g. 1618.). Za sjedinjenje je 


radio s tolikim žarom i ljubavlju, da je postigao 
zamjerne uspjehe; predobio je mnogo priprostih 
ljudi, pa odličnih građana i plemenitaša.  Tolike je 
uspjehe postigao izgledom svetoga života, velikoga 
dragovoljnog siromaštva i velike darežljivosti, koja 
je išla tako daleko, da je za potporu siromaha založio 
svoja biskupska odjela. S velikim je uspjehom utvr- 
đivao djelo svetoga jedinstva. Najbolje je pak sveto 


jedinstvo utvrdio sa svojom dragovoljnom i čudno- 


vatom, velikodušnom, mučeničkom smrću. Za mu- 
čeništvom je uvijek čeznuo, za mučeništvo je molio 
Boga kao Za posebnu Božju dobrotu. . Kada su ga 
upozorili, da su se njegovi nesjedinjeni protivnici 
urotili proti njemu i da će ga doskora napasti, uzdah 
nuo je: ,Gospode, podaj mi, da mogu krv proliti 
za jedinstvo s apostolskom stolicom !" Ta mu se želja 


* ispunila 12. studenoga 1623. u gradu Vitebsku, kada 


su ga neprijatelji katoličke vjere napali, strahovito 
izranili i ubili. S veseljem i krotkošću pošao je usu- 

sret neprijateljima; po primjeru Kristovom molio 
ih je, neka poštede njegove službenike, i do zadnjega 
je daha molio za svoje ubojice, 


Tako slavno mučeništvo donijelo je obilne plo- 
dove. Veliko se mnoštvo vratilo u katoličku crkvu, 
među njima također Jozafatovi ubojice. Krv sv. 
Jozafata još je i sada zalog i pečat jedinstva, pose- 
bice sada, kada je rat tako strašno opustošio nesretne 
slavenske krajeve. Čini nam se, da čujemo, kako ta 
krv nazivlje braću Slavene riječima Kristovim : 
»Ovce su bez pastira. Žao mi je mnoštva!" Zaista, 
kada gledamo tolike nesretne Slavene, jedva suz- 
državamo suze očinske ljubavi", 


Zato nam je velika utjeha, što nam uspomena 
sv. Jozafata daje prigodu, da otkrijemo očinsku 
ljubav k Slavenima i k svim istočnim narodima, te 
ih pozovemo k velikim dobrotama općenitog jedin- 
stva svete Crkve. 


Neka svi katolici upoznađu, da to sjedinjenje 
treba pospješivati s izgledom svetoga života i ljubavi 
k Slavenima i drugim istočnim kršćanima Kršćanska 
će ljubav pospješiti crkveno. sjedinjenje, koje će se 
napokon izvršiti ne uz ljudsku, već uz pomoć Božju, 

»Zato Štujmo presveti oltarski Sakramenat po- 
sebni zalog i sredstvo jedinstva, onu tajnu vjere, 
koju su sačuvali također istočni Slaveni i uz njezinu 
pomoć bili sačuvani od velikog krivovjerstva". Drugi 
vez jedinstva s istočnim Slavenima jest njihova po- 
sebna ljubav i pobožnost k djevičanskoj Majci Božjoj, 
ona ih luči od mnogih krivovjeraca, te nam ih pri- 
bližuje... Molimo stoga dobrostivu Majku, da ih 
privede k pravom stadu". Napokon molimo u tu 
namjenu sve svete, posebno one, koje također časte 
istočni kršćani". , 

Ovo su neki odlomci iz prekrasne okružnice 
svetoga oca Pija XI. Rijetko se čuju riječi tolike 
ljubavi. Sveti otac lijepo moli sve katolike, da po- 
dupru svetu crkvu u njezinom djelovanju oko crkve- 

nog sjedinjenja istočnih kršćana. Slavni hrvatski 
biskup Strossmayer i slovenski biskup Slomšek pak. 
upozoriše, da su između svih naroda u prvom redu. 
katolički Slaveni dužni sudjelovati u tom plemeni- 
tom i svetom djelu. 


Molitve i pobožnosti za sv. sjedinjenje. 


Onima, koji žele da obave za sv. sjedinjenje ka— 
kovu molitvu ili kakovu pobožnost, mogu se prepo- 
ručiti ove pobožnosti : 

I. Pobožnost k Duhu sv. Leon XIII. 
je god. 1895. svim katolicima preporučio, da bi prije 
Duhova obavljali devetdnevnu pobožnost na čast 
Duhu sv., da bi se u katoličkoj crivi održalo jedinstvo, 
da bi se nesjedinjeni kršćani povratili natrag u na- 
ručje sv. Crkve. Duh sv. je duh ljubavi i mira, zato i 
jedinstva. Sv. Otac obdario je ovu pobožnost i opro- 
stima. Oblik molitava nije određen. 


2. Presv. Oltarski Sakramenat je 
Otajstvo crkvenog jedinstva. Još u prastaro su vrijeme: 
slali biskupi uzajamno presv. Euharistiju kao simbol 
ljubavi i zajednice. Pije XI. osobito preporuča čaš- 
ćenje presv. Otajstva, sv. Mise i Pričesti za sv. sje- 
dinjenje. Kod sv. Mise, na nekrvnoj Kalvariji, sv. 
Pričesti, s Gospodinom u srcu, tu su naše molitve 
' najmoćnije. Zašto ne bismo u tim časovima barem 
koju tu riječ, barem koji taj uzdah namijenili za sv- 
sjedinjenje. Pohodi presv. Euharistijskom Spasitelju, 
osobito kad je sv. Otajstvo izloženo na oltaru, časovi 
su srdačnih prijateljskih razgovora čovjeka s Bogom. 
Zar je tako teško najboljem Prijatelju spomenuti koju. 
riječ o sv. sjedinjenju# Ta, to je i Njegova želja i Nje- 
gova molitva još od Zadnje večere. 

3. Pobožnost presv. Srcu Isusovu. 
Sv. Črkva želi, da se štujući presv. Srce spominjemo 

rastavljene braće. Upravo je zato uvrstila u posvetu 
presv. Srcu riječi: ,Kralj budi onima, koje ili kriva 
mnijenja zavaravaju ili nesloga rast avlja, 
i prizovi ih natrag k jedinstvu vjere, da bude 
naskoro jedno stado i jedan pastir. 


4. Pobožnost bl. Djevici Mariji. 
Kraljica Apostola je sigurno najmoćnija Zagovornica 
svakog apostolskog rada. S njezinom Krunicom će 
svaki kršćanin moći najsigurnije isprositi uspjeh apo- 
stolskog rada oko sv. sjedinjenja. Ona je Majka 
Kristova i Majka kršćanskog jedinstva. Krist nije 
razdijeljen, a od Njegove je Crkve ipak odijeljeno 
mnogo kršćana. Za njihovo sjedinjenje s pravom 
Crkvom Kristovom najsigurnija .je zagovornica presv, 
Djevica, koju časti ne samo katolički Zapad, nego i 
sav kršć. Istok. 


5. Pobožnost k sv. Petru i Pavlu. 
Benedikto XV. preporučio je osminu od 18. — 25. 
siječnja u čast sv. Petru i Pavlu. To je t. zv. svjetska 
molitvena oktava. I temeljni kamen Crkve Isusove, 
sv. Petra treba da osobito molimo za sv. sjedinjenje. 


6. Apostolat sv. Ćirila i Metodija. Sla- 
venske apoštole štuju i zapadnjaci i istočnjaci, jer su 
svi od njih sv. vjeru primili. Sv. braća bit će jamačno 
u nebu moćni zagovornici, da se slavenski narodi opet 
nađu u vjerskom jedinstvu. : 


Godišnji izvještaj. 


ZAGREBAČKI ,APOSTOLAT SV. ĆIRILA I METODIJA". 
Imade pod sobom nadbiskupiju zagrebačku, biskupiju đakovačku i 
senjsku. Za 14 godina, što je ,,Apostolat" u tim biskupijama uve- 
den, lijepo se umnožio broj povjereništva: Svih imade 208. Iza rata 
nastao je mali zastoj u radu. Neki revni povjerenici pomriješe, drugi 
biše premješteni, a na njihova mjesta dođoše drugi; kojim ,Apo- 
stolat" nije bio poznat. Tako se dogodilo, da iz mnogih župa, gdje 
je ,,Apostolat"" uveden, ne stizavajd prinosi. 


Evo izvatka iz knjige povjerenika zagrebačkog ,,Apostolata". 


- Broj kod imena znači svotu poslanu ,,Apostolatu" u god 1923. 


. Cirkvena, Čalma 46.— D, Čakovec, Čerević, Čučerje 5—D, 


Čuntić, Daruvar, Dinjevac, Divjake, Djakovo, Doboj 50.— D, 
Domagović, Draškoyei,so— D, Dravski Križevci, Drežnik, 
Dubica, Dubočac, Dubrava 45— D Ferdinandovac 
63.25 D, Feričanci 40—.D, Fužine. Gjulaves 30. D, 
Glina 15.— D, Globočacj SZ mrke Goričan 325— 
D, GraciGradec, Gradište, Gražiešin a Ž&.—D, Grobnik, G u n- 
dinci'16.75 D, Gušće, Hercegovac, Hum na. Sutli, Imbr i- 
ovic 8— D, Ivanec 35:50D, Iv. Kamenica, Ivanić grad, 
Ivankovo 27— D, Jakšić, Jakuševac, Jalžabet, Jasenovac, 
Kalinovac, Kamanje 38.— D, Kamenica 18.75 D Ka- 


niška Iva 10.50 D, Kapela 5.— D, Klanjec, Kloštar, KS, F 


mušina, Koprivnica Mar.K. 175.25 D, Kostel, Kraj d, Kra- “ 


ljev.vrh 40— D, Krapina Krašić, Kravarsko f00.— D, 
Križevci, Kutjevo, Ladislav, Lipovljani, Ljubeščića; Ludbreg, Lu- 
kovo. Madžarevo,, Mače, Maja, Mala Gorica\ga , Ma- 
ruševac 200.— D, Matičević, Miholjavec, M. 


D, Molve, Mrzović. Našice 40.— DD, Nevinac, gmci 26.— 
D, Noršić selo, No.y.a.Vu.kovic-a.6975 D, N i a apela 


1mi—D,Novi Vinodol 42— D, Noyigčal, NYvska 70.— 
D, Oborovo, O dra 36:— D,Ogulin, Oki, OpnisaVčiJVOrakovica, 
Oriovac, Orubica 35.50 Otok, Palanka .5— D, Pete- 
ranec, Petrijevci30.—D, inja, Petrovaradin, Pitomača 
50.— D, Piškorevci 40 ;sPlešce, 94.— D, Podgothč# 
Potok, Požega, Praputnik, Pregrada, Pr€križje 25— D, Pre- 
zid 25.—D, Prilišće, Prišlin, Privlaka 34— D. Rača 4— 
D, Raić 35.— D; Rakovica, Remete 525.50 D, Remetinec, 
nm aa ag a mana. 

Ričice, Rokovci, 38.50 D, Rovišće ro0.— D, Ruševo, Sela 
k. Siska, "Žag. 12.— D, Selce.so— D, Selnica 30.— D, 
Semeljci, S en j,.50:— D, Sikirevci, Sr. Karlovci, Staro Čiče, Sten- 
jevac, ras Sodna Subotica, se Era Gjurgj. ia 
D, Sv. Ilija reš7i— D,Sy.Ivan,Žabno,85—D, 
Sv. Petar Čvrstec, Sv. Šimun, sani oke Mao Široka 
Kula, Šišljavić 10.—D, Škenderovci, Škrljevo,  Špisić-Buko- 
vica, Šdxigov.a.105— D, Takorsko. 180.— D, Topolovac, 
“T&pusko 115.— D, Tordinci, Trojstvo, Trsat 140.— D, Tu- 
helj, Udbina 20.— D, Vaganac, Valpovo 50.— D, Varaždin, 
Vel. Bukovec, Vel. Gorica 20— D, Veliškovci '55— 
"D, Vidovec, Vinica, Virje, 152.— D, Vivodina, a 75—D, 
Voćin, Vojni Kri ž Kia D, Voloder, Vratnik, Vrbanje, Vrbovac, 
Vrtlinska 12.50 D, Vukovar, Zagreb.(Mar. K. učit. 142.50 D, 
M. K. radn. 34.75 D. Franj. sam. 27.06 D) Zavalje, Zemun. Z1 ADAL 
135-— D, Žakanje, Ždala, Županje. a 


Neka nastoje u god. 1924. svi povjerenici skupiti i poslati pri- 
“nose. 


Cjelokupni prihod zagrebačkog ,,Apostolata" u god. 1923. bio 
je 8.679.18 Din. Ovaj je novac upotrebljen za 11 raznih'misionskih 
“svrha : čč. sestara Bazilijankama u Križevcu, čč. sestrama milosrd- 
:nicama u Drinopolju i Malkom Trnovu, katoličkim misionarima u 
Bugarskoj i Macedoniji, za uzgoj misionara, za orientalnu knjižnicu, 
nekim ruskim izagnanicima. 


Zagrebački ,,Apostolat" brojio je koncem IgI3. u Banovini 
14.311 članova. Zagrebački odbor ,,Apostolata"' sastavljen je ovako : 
Dr Lang, biskup (predsjednik) Dr Dočkal, kanonik (tajnik) Dr Jos. 
Pazman, Kreš. Pećnjak, Msgr Dr Sv. Ritig o. Dr A. Prešern D. J. 
io. Mih. Troha franj., odbornici. 


SPLITSKI ,APOSTOLAT SV. ĆIRILA I METODIJA". On 
je središte za damlatinske biskupije. Odbor je sastavljen ovako : 
"Don Luka Grgić, kanonik (predsjednik), Don Anđeo Mateljan (taj- 
nik), Dr Josip Carević (blagajnik) Dr Josip Bervaldi, o. Bone Dr 
Burić, 0. Ante Cikojević, odbornici. God. 1923. sabrao je splitski 
»Apostolat" 789.— Din, koja je svota poslana misionarima u Bugar- 
skoj. Broj članova koncem 1923. bio je 3.200. 


KRČKI TOLAT SV. ĆIRILA I METODIJA". Tajnik 
mu je o. Augtitin Bajčić. God. 1923. sabrao 570.— Din, koja je svota 
poslana katoličkim misionarima u Bugarskoj. Članova broji oko 
1.000. Kako je ta biskupija zadnjih godina mnogo stradala, nije 
žŽudno, što se niti ,,Apostolat" nije mogao pravo razvijati. 


SARAJEVSKI ,APOSTOLAT SV. ĆIRILA I METODIJA". 
Predsjednikom mu je Msgr Dr Marko Alaupović, tajnik o. Josip 
Muller D. J. Taj je ,Apostolat" tek u početku svoga djelovanja 
Kako je presvj. g. nadbiskup Dr I. Šarić oduševljeni pristaša ćirilo- 

metodskih nastojanja, nadati se je, da će i taj ,,Apostolat"" doskora 
razviti lijepu djelatnost. 


' KRIŽEVAČKI vAPOSTOLAT SV. ĆIRILA I METODIJA". 
Tajnik mu je Dimitrije Nagy, kanonik križevački. ,,Apostolat" 
broji 21 povjereništvo u žumberačkom i osječkom vikarij 
5.785 članova. Presv. g. vladika Dr D. Njaradi najgorlji je pri- 
staša ,,Apostolata" i njegovih ciljeva. Službena odsutnost njegova 
u Potkarpatskoj zadnjih godina mnogo se opazila kod nas na jugu. 


.. »APOSTOLAT SV. ĆIRILA I METODIJA" U SLOVENIJI. 
Sijelo imade u Ljubljani, gdje je biskupijski odbor ovako sastavljen : 
Dr F. Grivec (predsjednik), Dr A. Snoj tajnik), Dr C. Potočnik (bla- 
gajnik) Dr A. Merhar, Dr F. Perne, Dr A. Levičnik. Od srpnja 1923. 
do konca svibnja 1924. sabrao je slovenski ,,Apostolat" na članarini 
i darovima 23.090.33 Dinara, i 137 lira. God. 1924. združio se ljub- 
ljanski ,,Apoštolat sv. Ćirila i Metodija" s ,,Bratovštinom sv. Ći- 
rila i Metodija u Mariboru,“ te zajedno izdadoše godišnji izvještaj 
»Kraljevstvo Božje". . 

. APOSTOLAT SV. ĆIRILA 1 METODIJA U ČEHOSLOVAČ- 
KOJ. Najdulje postoji ,,Apostolat" u Moravskoj. Ovdje mu je 
domovina i rodno mjesto. Osnovan je god. 1885. prigodom proslave 
tisućgodišnjice sv. Metodija na Velehradu u olomučkoj nadbisku- 
piji. Odmah je uveden i u brnsku biskupiju i u austrijski dio vrati- 
slavske biskupije. U samu Češku nije prodro sve do najnovijeg vre- 
mena. Nakon poznatih vjerskih nemira počima i u Češkoj vjerska 

«obnova. Od početka g. 1924. uvodi se ,,Apostolat sv. Ćirila i Meto- 
dija" u prašku nadbiskupiju. Središnji odbor Apoštolata na Vele- 
hradu izdaje svoj glasnik pod naslovom ,,Apostolat sv. Ćirila i Meto- 
dija'" i to kao mjesečnik. Doživio je 15 godišta, a u najnovije doba 
pod upravom Dra Franje Hrachovskog vrlo lijepo napreduje. Za- 
slugom istog redaktora priređuje ,,Apoštolat" u Čehoslovačkoj vrlo 
obljubljene trodnevne pobožnosti na način pučkih misija t. zv. tridua. 
Uz to je ,,Apostolat" preuzeo vodstvo svih vjerskih društava. Naj- 
više je raširen ,,Apostolat" u olomučkoj nadbiskupiji, gdje je uveden 
u 304 župe i broji 22.000 članova. e 


VELEHRAD. U tom starodavnom gradu moravskom nalazi 
se grob sv. Metodija, metropolita moravskoga i apostola sla- 
venskog. Svake godine hodačasti nebrojeno mnoštvo pobožnog kato- 
ličkog puka onamo, da se na grobu sv. apostola pokloni i pomoli, 
da ondje oživi svoju katoličku vjeru. Velehrad je središte duhovne 
obnove. Ondje imade družba Isusova misionsku kuću, u kojoj čine 
zatvorene duhovne vjećbe pojedini staleži moravskog pučanstva, 
svećenici, učitelji, učiteljice, učenici, omladinci i dr. Velehrad je sre 
dište misionskog društva ,Apoštolata sv. Cirila i Metodija", koji 
imade ondje svake godine svoju glavnu skupštinu s velikim pučkim 

svečanostima, i to na blagdan :sv. apostola 5. srpnja. Svi biskupij- 
ski odbori, pa i naši u Hrvatskoj, Bosni i Dalmaciji potpadaju pod 
središnji odbor u Velehradu. Zato treba, da se svi članovi ,,Aposto- 
lata"" milo sjećaju Velehrađa s kojim su tako idedlno povezani. Tko 
može, neka na grob sv. Metodija .i putuje. Velehrad je konačno sre- 
dište t. zv. ćerilo-metodskog rada, to jest rada za sjedinjenje svih 
Slavena. u jednoj sv. Kristovoj crkvi. Ovdje se drže glasoviti unio- 
nistički sastanci, na koje dolaze učenjaci iz cijeloga svijeta, da se 
porazgovore i posavjetuju o svetom sjedinjenju istoka ša zapadori. 

